
ДО
ОБЩИНСКИ СЪВЕТ
БУРГАС


Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС

ОТНОСНО: Предоставяне на общинска земя на основание §27, ал.2, т.3 от ПЗР към ЗИД към ЗСПЗЗ, с оглед постановяване решение на Общинската служба по земеделие – гр. Бургас, за възстановяване собствеността върху земеделски земи на наследници на Н. А. Н. 

УВАЖАЕМИ ОБЩИНСКИ СЪВЕТНИЦИ,
В Община Бургас е постъпило мотивирано предложение с вх. № 24-00-2587/ 28.11.2023г. от Началника на ОСЗ - Бургас до Общински съвет - Бургас, чрез Кмета на общината, с искане за предоставяне на ОСЗ- Бургас на земеделска земя по чл. 19 от ЗСПЗЗ, в землището на с. Твърдица и кв. Ветрен, гр. Бургас, на стойност 3861 лв., за довършване на производството по възстановяване собствеността върху земеделски земи на наследници на наследници на Н. А. Н. 
Към искането са приложeни: 
- Съдебно решение от 20.04.2006г. по гр.дело № 56 по описа на БРС за 2006 г. с което се приема за установено правото на Н. А. Н. да възстанови правото си на собственост върху придобитата по завещание от баща му земеделска земя – нива от 27 дка в землището на с. Меден рудник, община Бургас;
- Решение № 9801А/07.03.2023 г. на ОСЗ – Бургас за определяне правото на обезщетение на признато, но невъзстановено право на собственост върху земеделска земя в землището на кв. Меден Рудник, със земя и/или поименни компенсационни бонове, върху 27 дка земеделска земя, IX категория, на стойност 3861 лв.
- Решение № 9801З/02.11.2023 г. за определяне правото на обезщетение на наследници на Н. А. Н. със земя  на стойност 3861 лв.;
След проверка на имотите, поискани за извършване на обезщетение, се установи, че същите са на обща стойност 3835,80 лв., определена съгласно Протоколите за формиране на средни цени лв./дка по категории в землищата на с. Твърдица и кв. Ветрен, гр. Бургас, която не отговаря на стойността на дължимото обезщетение.
Съгласно разпоредбата на § 1к от Допълнителните разпоредби на ППЗСПЗЗ, "равностойни земеделски земи са тези, чиито стойности за декар, определени по реда на наредбата по чл. 36, ал. 2 ЗСПЗЗ са равни". Съгласно чл. 36, ал. 2 от ЗСПЗЗ, размерът на обезщетенията по ал. 1, включително за земеделски земи, включени в границите на урбанизираните територии (населени места и селищни образувания), се определя по реда на наредба, приета от Министерския съвет. Това е Наредбата за реда за определяне на цени на земеделските земи (с предходно заглавие Наредба за условията и реда за установяване на текущи пазарни цени на земеделските земи), приета с ПМС № 118 от 26.05.1998 г., обн. в ДВ, бр. 64/1998 г., с последващи изменения и допълнения).
Съгласно § 27, ал. 2 от ПЗР на ЗИДЗСПЗЗ (ДВ, бр. 61/2016 г., в сила от 05.08.2016 г.), общинските съвети предоставят земи от общинския поземлен фонд, вкл. пасища и мери по чл.19, при наличие на едно от следните условия:                     1. установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници;                    2.изпълнение на съдебни решения за признато право на собственост;                             3. обезщетяване на собствениците, чиято собственост не може да бъде възстановена.
Преценката на това кои земи от общинския фонд да се предоставят за обезщетение на лицата по § 27, ал. 2, т. 2 и 3 от ПЗР към ЗИД на ЗСПЗЗ като акт на разпореждане с общинско имущество е в оперативната самостоятелност на Общинския съвет и е въпрос на целесъобразност. В съответствие с § 27, ал. 2 от ПЗР на ЗИД на ЗСПЗЗ, общинският съвет предоставя земи от общинския поземлен фонд при спазване на процедурата по чл. 45ж, ал. 1 от ППЗСПЗЗ. Тази разпоредба във всичките й редакции не предвижда право на обезщетение с конкретен, посочен имот. Съвместният прочит на чл. 19, ал. 11 от ППЗСПЗЗ и чл. 45ж, ал. 1 от ППЗСПЗЗ сочи, че когато Общинската служба по земеделие прави искане за предоставяне на имоти за обезщетяване със земеделска земя на бивши собственици, това искане не може да касае конкретен имот, освен в случаите на признато право на възстановяване в стари реални съществуващи или възстановими граници.
Предвид гореизложеното, съобразявайки се с действащото законодателство и вземайки предвид местонахождението на бившата, невъзстановена земеделска земя, обезщетението може да бъде извършено с ПИ с идентификатор 07079.7.1756 по КККР на гр. Бургас, землище кв. Горно Езерово, с площ 27,190 дка и с начин на трайно ползване: Пасище, IX категория, възлизащ на стойност 3861 лева, изчислена съгласно Протокол за формиране на средни цени лв./дка по категории в землището на кв. Горно Езерово, гр. Бургас (142 лв./дка - 9 категория земя).
	ПИ с идентификатор 07079.7.1756 е образуван от ПИ с идентификатор 07079.7.143 по КККР на гр. Бургас, целият с площ 48,873 дка, съответстващ на имот № 000177 по недействаща Карта на възстановената собственост на землище кв. Горно Езерово, гр. Бургас. Същият е в категорията остатъчен общински фонд предаден на общината с Протоколно решение № 16/13.10.2008 г. за землище кв. Горно Езерово, одобрено със Заповед № РД-11-103/05.11.2008 г. на Директора на ОД ”Земеделие” – Бургас.
	За имота е съставен Акт № 10439/25.04.2024 г. за ПОС.
Предвид изложеното и на основание правомощията ми по чл.73, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, §27, ал. 2, т. 2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, чл. 45ж, ал. 2 от ППЗСПЗЗ, да приеме следното


Р  Е  Ш  Е  Н  И  Е :

Дава съгласие ПИ с идентификатор 07079.7.1756 по КККР на гр. Бургас, землище кв. Горно Езерово, местност „Долът“, с площ 27,190 дка и с начин на трайно ползване: Пасище, IХ категория, при съседи: 07079.7.129, 07079.7.130, 07079.7.131, 07079.7.152, 07079.7.150 и 07079.7.1755, образуван от ПИ с идентификатор 07079.7.143, целият с площ 48,873 дка, да бъде предоставен на Общинска служба „Земеделие“-Бургас, за постановяване на решение за обезщетяване в полза на наследници на Н. А. Н. 
Приложение: 1.Искане с вх. № 24-00-2587/28.11.2023 г. от ОСЗ- Бургас; 
                         2. Решение № 9801А/07.03.2023 г. на ОСЗ – Бургас;
                         3. Решение № 9801З/02.11.2023 г. на ОСЗГ- гр. Бургас;  
                         4. Скица на № 15-432306-25.04.2024 г. на АГКК; 
	                         5. Акт № 10439/25.04.2024 г. за ПОС.
                         6. Протокол за формиране на средни цени лв./дка по категории в землище кв. Горно Езерово;                       
   
  

ДИМИТЪР НИКОЛОВ
Кмет на Община Бургас

[bookmark: _GoBack]
image1.png




image2.png




